**Hetkinen** oli Yle TV2:lla vuosina 2002–2008 esitetty leikkimielinen televisiovisailu kolmasluokkalaisille. Ohjelmaa juonsi pitkään Minna Rinne-Laturi. Vuonna 2007 juontajaksi vaihtui Teppo Karell, joka juonsi ohjelman viimeiset jaksot. Ohjelmaa on ainakin joskus myös sijaisjuontanut *Pikku Kakkosesta* tuttu Jyrki Laaksonen. Ohjelmassa oli myös mukana Anna-Liisa Tarvaisen luoma käsinukke Terho Piippo, jota esitti näyttelijä Riku Suokas. Ohjelmaa esitettiin lauantaisin kello 9.25 ja uusintana maanantaisin kello 15.30.

Ohjelmassa kilpaili kaksi joukkuetta: sininen ja punainen joukkue. Molemmat joukkueet koostuivat kolmesta kilpailijasta. Joukkueet kisasivat toisiaan vastaan erilaisissa tehtävissä, joista jaettiin palkinnoksi makeisia joukkueiden potteihin. Se joukkue, joka oli kerännyt pottiinsa eniten makeisia, oli voittaja. 

Ohjelman viimeinen jakso esitettiin 25. helmikuuta 2008. Ohjelman eräänlaisena perijänä voidaan pitää lasten musiikkiaiheista visailuohjelmaa *Kuplettia*, jota juonsi myös Teppo Karell.

Ohjelman studio.

Tehtävät
--------

Ohjelmassa oli erilaisia tehtäviä, joissa joukkueet kilpailivat toisiaan vastaan. Tehtäväosiot vaihtelivat paljon ohjelman historian aikana. Alla mainitaan joitakin ohjelmassa mukana olleita tehtäviä.

### Terhon tarkat

Terhon tarkat -osiossa mitattiin kilpailijoitten tarkkuutta. Ohjelman alkuaikoina esitettiin kummankin joukkueen esittelyvideo, josta esitettiin vastapuolen joukkueelle kysymyksiä, kuten *Minkä värinen pallo oli pojan taikatempussa?* tai *Millaisia kuvioita oli tytön housuissa?*

Vuoden 2005 alkupuolella esitettiin Terhon tarkat -osiossa kolme ääninäytettä. Jokaisesta oikein arvatusta äänestä sai joukkue pisteitä.

Vuoden 2005 loppupuolella esitettiin Terhon tarkat -osiossa video mestarietsivä Ensio Ripatista, joka tutki mystisiä rikostapauksia (jotka eivät olleet kuitenkaan järkyttäviä tai sopimattomia lastenohjelmiin). Joukkueiden tehtävänä oli videolla annettujen vihjeiden perusteella päätellä ja ratkoa nämä mysteerit, kuka esimerkiksi oli syyllinen ja perustella väitöksensä. Tämän lisäksi esitettiin rikosmysteeristä lisäkysymys. Oikeasta vastauksesta joukkue sai lisäpisteitä.

Vuonna 2007 esitettiin Terhon tarkat -osiossa kummallekin joukkueelle kolme kuvaa, joista juontaja sitten esitti kysymyksen, kuten *Minkä värisiä kukkia kuvassa oli?*

### Lätinää luonnosta

Lätinää luonnosta -osio oli mukana ohjelmassa vuoden 2004 tienoilla. Osiossa esitettiin joukkueille kolme piilokuvaa, joissa oli aina jokin Suomen luonnolle tyypillinen eläin ja joukkueiden oli arvattava mikä eläin piilokuvassa oli. Osio korvattiin sittemmin paluun tekevällä Terhon Tarkat -osiolla.

### Terhon siivellä

Terhon siivellä -osion taulu 25. lokakuuta 2003 esitetyssä jaksossa.
Taitolennoksi muutettu Terhon siivellä -osion taulu 17. syyskuuta 2005 esitetyssä jaksossa.
Terhon siivellä -osio tuli mukaan ohjelmaan vuonna 2003. Alun perin osiossa oli joukkueiden määrä kuljettaa vuorollaan pastillia lentokoneessa taululla. Lentokonetta ohjasi kaksi joukkueen kilpailijaa siihen viritetyillä naruilla. Taulu oli alun perin Suomen kartan muotoinen ja siihen oli merkitty kaupunkeja sekä reittejä. Joukkueiden tuli kuljettaa pastillia lentokoneessa tietyn reitin mukaisesti (esim. Helsinki–Kouvola–Lappeenranta–Savonlinna–Seinäjoki–Vaasa–Tornio–Inari). Pisteitä sai jokaisesta kaupungista, jotka joukkue onnistui lentokoneella sivuuttamaan. Reittien varrella oli taululla reikiä. Jos pastilli tippui joihinkin näistä rei'istä, oli joukkueen laitettava kone takaisin kentälle, pastilli sisään ja yritettävä uudestaan alusta. Aikaa oli 90 sekuntia.

Myöhemmin Terhon siivellä -osio muuttui lastien kuljetukseksi. Pastilli vaihdettiin marmorikuulaan, joka vastasi yhtä lastia. Joukkueen tehtävänä oli kuljettaa neljä lastia niiden oikeisiin kohdereikiin. Kohteet olivat aluksi järvi, kaupunki, metsä ja suo, sittemmin koulu, liikenne, puutarha ja urheilustadion ja tämän jälkeen vielä eri urheilulajeja, kuten pyöräily ja purjehtiminen. Lastitaulullakin oli myös monia reikäesteitä, joihin oli piirretty mm. ukkos- ja sadepilviä. Jos kuula tippui vahingossa johonkin reikäesteeseen, oli kone vietävä takaisin kentälle ja aloitettava lastinkuljetus uudestaan, kunnes kyseinen lasti oli perillä. Lastienkuljetteluunkin oli aikaa 90 sekuntia.

Vuonna 2005 Terhon siivellä -osio muuttui taitolentotehtäväksi. Joukkueen tehtävänä oli kuljettaa samaa lentokonetta punaisin pilkuin merkityn reitin läpi. Reitin varrella oli lapiokuvioita ja jokaisesta ohitetusta lapiokuvasta sai joukkue pisteitä. Jos joukkue onnistui kiertämään koko taitolentoreitin ympäri, he saivat kymmenen pistettä, mutta mikäli aikaa oli vielä jäljellä, sai joukkue aloittaa uuden kierroksen lentoreitillä, kunnes aika loppui. Jos kuula tippui johonkin reikäesteeseen, oli kone vietävä takaisin kentälle ja lentokierros oli aloitettava alusta. Aikaa oli tässäkin 90 sekuntia.

### Nippelitiedon nappulatrivia

Nippelitiedon nappulatrivia oli ohjelmassa mukana lähes muuttumattomana osana läpi koko ohjelman historian. Osiossa esitettiin joukkueille kymmenen kysymystä, joihin tarjottiin viiden, kolmen ja yhden pisteen vihjeet. 

### Jokeri

Ohjelman alkuaikoina Jokeri-osiossa esitettiin molemmille joukkueille kuva karkkipurnukoista, joissa jokaisessa oli numero. Numerot purnukoissa oli tietyssä järjestyksessä. Joissakin purnukoissa oli kuitenkin numeron sijasta kysymysmerkki ja joukkueiden tehtävänä oli pohtia, mikä numero näissä purnukoissa kuuluisi olla.

Myöhemmin, vuoden 2005 tienoilla oli Jokeriosiossa tehtävänä järjestää jääkaappimagneettikirjaimet järjestykseen niin, että niistä muodostui tietty sana, joka esiintyi tietyn laulun sanoissa. Joukkue sai lisäpisteitä siitä, jos tiesivät minkä yhtyeen tai kenen laulajan laulu oli kyseessä. Sittemmin Jokeri-osion tehtäväksi tuli järjestää yhdeksän jääkaappimagneettikuvaa kolmeen joukkoon niin, että jokaisen joukon magneettikuvat jollain tavalla liittyivät toisiinsa (esim. hirvi, karhu, orava – eläimet). Joukkue, joka sai kuvat järjestykseen nopeiten sai lisäpisteitä. Vuonna 2006 Jokeritehtävään palautettiin magneettikirjaimet ja joukkueiden tehtävänä oli muodostaa kirjaimista minuutissa tiettyyn aihepiiriin (esim. kaupungit, maitotuotteet) liittyviä sanoja. 

### ParitParit

ParitParit-osion taulu 16. joulukuuta 2006 esitetyssä jaksossa.
ParitParit oli muistipelitehtävä, jossa oli 16 kuvaa (8 paria). Ohjelman alkuaikoina muistipeli annettiin kummallekin joukkueelle erikseen suoritettavaksi. Aikaa muistipelin suorittamiseen oli kummallakin joukkueella 90 sekuntia.

Vuonna 2006 ParitParit-osio palasi ohjelmaan hieman muunneltuna. Nytten sama muistipeli esitettiin molemmille joukkueille samaan aikaan eikä tehtävässä ollut aikarajaa. Normaalien muistipelikuvien joukkoon oli muistipelitaululle lisätty Tuplat-kuva, josta joukkue sai yhden pisteen sijasta kaksi pistettä ja Koripallon kuva, jonka parin löytämisestä joukkueen kolme kilpailijaa saivat yrittää muistipelin jälkeen heittää koripalloja koriin. Jos kaksi kilpailijaa onnistui saamaan korin, joukkueen pisteet muistipelissä tuplaantuivat. Jos taas kolme kilpailijaa onnistui saamaan korin, niin muistipelin pisteet triplaantuivat.

### Sokkona Cityssä

Sokkona Cityssä -osion taulu 14. marraskuuta 2004 esitetyssä jaksossa.
Sokkona Cityssä -osion taulu 10. helmikuuta 2007 esitetyssä jaksossa.
Sokkona Cityssä -osio tuli ohjelmaan vuoden 2004 tienoilla. Tehtävään oli valittu kummastakin joukkueesta yksi kilpailija, joiden silmille oli laitettu liinat. Osiossa oli taulu, johon oli piirretty kaupunginkartta rakennuksineen ja katuineen. Kummankin kilpailijan tehtävänä oli vuorollaan piirtää sokkona tussilla reitti kaupungin katujen halki. Joukkueiden muut kilpailijat antoivat sokoille kilpakumppaneilleen ohjeita. Pistemäärä määräytyi sen mukaan, mille sektorille sokko kilpailija onnistui piirtämään reittinsä aikarajan sisällä.

Sokkona Cityssä palasi ohjelmaan vuonna 2007. Tällä kertaa kummastakin joukkueesta oli kilpailija piirtämässä yhtä aikaa sokkona reittiä kaupungin kaduille. Määränä oli piirtää tussilla reitti alkupisteestä kartan keskikohdassa olevalle karkin kuvalle. Kilpailija, joka ylettyi ensimmäisenä karkin kuvalle voitti joukkueelleen pisteitä. Kaduille oli myös joihinkin kohtiin piirretty esteitä, joiden läpi ei saanut kulkea. 

### Pantomiimi

Pantomiimi tuli mukaan ohjelmaan vuoden 2006 tienoilla. Osiossa kummastakin joukkueesta valittiin yksi kilpailija esittämään joukkueelleen pantomiimeja eri asioista. Pantomiimeissa oli aina tietty aihepiiri, kuten eläimet, kodinkoneet jne. Pantomiimi-osio korvattiin myöhemmin Seliseli-osiolla.

### Seliseli

Seliseli-osio tuli Pantomiimi-osion tilalle vuonna 2006. Osio oli eräänlainen sananselityspeli, jossa kaksi tyttöä esitti videoyhteyden välityksellä joukkueille sana-arvauksia. Seliseli-osion tilalle tuli myöhemmin paluun tekevä Terhon siivellä -osio.

### Kokoa koodi

Kokoa koodi -osio tuli mukaan ohjelmaan vuonna 2007. Osiossa joukkueille esitettiin 16-merkkinen koodi, jossa oli niin kirjaimia kuin numeroitakin. Tämän jälkeen joukkueiden piti muistaa merkki kerrallaan koko koodi. 

### Juuson kootut

Juuson kootut tuli mukaan ohjelmaan vuonna 2007. Osio oli aiemman Seliseli-osion lailla myös sananselityspeli, jossa Juuso-niminen poika esitti joukkueille sana-arvoituksia.

### Riimireppu

Riimireppu tuli uutena osiona Teppo Karellin juontamaan Hetkiseen. Osiossa Teppo soitti kitaralla jonkun tietyn laulun sävelmää, laulaen mukana ja joukkueiden tehtävänä oli arvata, mitä laulua Teppo soitti ja lauloi. Oikein arvattuaan sai joukkue laulaa Tepon mukana laulua. Tämän jälkeen Teppo esitti joukkueelle kaksi kysymystä kyseisestä laulusta.

Voittajan selvittäminen
-----------------------

Pottipuntari 14. marraskuuta 2004 esitetyssä jaksossa.
Ohjelman aikana tehtävistä saaduista pisteistä lisäsi juontaja kummankin pottiämpäriin makeisia lapiolla. Yleensä makeisia lisättiin pottiin punaisella lapiolla. Sinisellä, isolla lapiolla lisättiin kymmenlukupisteet ja vihreällä, pienellä lapiolla lisättiin pottiin lisäpisteet sekä yksikköluvut. Jos joukkue esimerkiksi sai nippelitietonappulatriviasta 25 pistettä, lisättiin joukkueen pottiin makeisia kaksi sinistä lapiollista ja viisi vihreää lapiollista.

Kisailun lopuksi joukkeiden makeispotit punnittiin pottipuntarilla. Joukkue, joka oli saanut kasaan painavimman makeispotin, voitti sen kertaisen kisailun.

Pottipuntarista luovuttiin vuonna 2007 ja sen sijaan joukkueiden pistesaldo kerrottiin joukkueille ja katsojille lapioiden muodossa (1 sininen lapio = 2 punaista lapiota = 10 vihreää lapiota). Teppo Karellin juontamassa hetkisessä tästä menetelmästä luovuttiin ja joukkueet pitivät itse kirjaa pisteistään pistelehtiöllä.

Terhonaattori
-------------

Ohjelman lopuksi esitettiin voittajajoukkueelle Terhonaattori-osiossa yksi monivalintakysymys. Oikeasta vastauksesta sai joukkue palkinnoksi pienen ämpärillisen lisää makeisia pottiinsa. Kysymyksen esitti käsinukke Terho Piippo. 

Vuonna 2007 oli Terhonaattori-osiota muutettu siten, että kysymykset esitti Terhon sijasta juontaja Minna Rinne-Laturi. Joukkueelle esitettiin viisi monivalintakysymystä ja tarjolla oli viisi palkintoa:

* 1 oikea vastaus – tekohampaat koko luokalle
* 2 oikeaa vastausta – ksylitolipurukumia koko luokalle
* 3 oikeaa vastausta – hammasharjat koko luokalle
* 4 oikeaa vastausta – hammastahnaa koko luokalle
* 5 oikeaa vastausta – tuplapotti (voittajajoukkueen makeispotti tuplattiin)

Teppo Karellin juontamassa Hetkisessä muutettiin Terhonaattorissa voittajajoukkueen pisteet sekunneiksi, jonka joukkue sai käyttää piñatojen rikkomiseen. Joukkue sai kotiinvietäväksi sen karkkimäärän, jonka oli onnistunut pudottamaan lattialle piñatoista.

Ohjelman lopuksi juontaja Minna Rinne-Laturi kehotti katsojia olemaan syömättä liikaa karkkia ja muistamaan pestä hampaansa.

Tuotanto
--------

| Juontajat: | Minna Rinne-Laturi (2002–2007)
Teppo Karell (2007–2008)
Käsinukke Terho Piippo (es. Riku Suokas) |
| Ohjaus: | Anu Jaantila
Jyrki Laaksonen
Olli Löytönen |
| Studio-ohjaajat: | Juha Kaikkonen
Jari Karjalainen
Kirsi Kauko
Kari Kilpinen
Jussi Kröger
Susanna Myllyniemi
Esa Salokorpi
Jukka Santikko |
| Järjestäjä: | Sari Honkanen
Riikka Hakala
Ville Juvonen
Tuomo Kaatranen
Juha Kaikkonen
Marko Lintu
Arto Miettinen
Jouni Salo
Matti Seppä
Heidi Vainionpää |
| Käyttömestari: | Reijo Kallunki
Tomi Lampu
Arto Marjoniemi
Matti Tujula
Jorma Väre
Kalevi Yli-Honko |
| Kuvaus: | Ari Hellman
Kunto Hirvikoski
Timo Kapanen
Jaakko Kiiveri
Kari Nerg
Sakari Salo |
| Kuvaussihteerit: | Marika Äijälä
Mari Lehtonen
Tiina Santaharju
Iina Suominen |
| Kuvatarkkailija: | Arto Marjoniemi
Mervi Ojala
Timo Tähtinen |
| Kuvanauhoittaja: | Markku Hyden |
| Kameramiehet: | Onni Koivisto
Veli-Martti Koivunen
Juha Romppainen
Antje Sariola
Risto Finneman
Heikki Gröhn
Timo Hiironniemi
Kari Hätinen
Jouko Jokela
Tero Järvenpää
Kirsti Kuronen
Kristina Luodes
Kari Nerg
Heikki Pihkonen
Pasi Pulkkinen
Eerik Ratia
Tuukka Ristimäki
Kari Romppainen
Sakari Salo
Jukka Tuomisto
Kimmo Venho |
| Leikkaajat: | Pauli Huhtaniemi
Juha Koskinen
Kari Leppälä
Päivi Myllymäki
Anu Nybacka
Piia Panula
Pekka T. J. Salo
Jussi Suvanto
Seppo Vakkuri |
| Maskeerajat: | Ulla Ali
Ella Civill
Hilkka Joyce
Katri Korpela
Miia Leppäaho
Leena Pylväs
Merja Ritaranta
Tarja Seppälä |
| Puvustajat: | Jaana Aro
Tiina Eskelinen
Marjatta Härkönen
Oili Kemmo
Katri Mäkinen
Marianna Syvälä-Heinola
Miina Tiihonen
Runa Åkerberg |
| Lavastajat: | Matteus Marttila
Paula Salonen |
| Valaistus: | Antti Kuosmanen
Pauli Mäkinen
Petri Penttilä
Henrik Häggblom
Juhani Järvensivu
Erkki Paavilainen
Jussi Pennanen
Karri Teräntö
Jukka Tulppo |
| Grafiikat: | Sirpa Sälliluoma |
| Terho-nuken tekijä: | Anna-Liisa Tarviainen |
| Äänisuunnittelijat: | Mika Hautamäki
Jari Kanerva
Pekka Longi
Veli-Pasi Pankko
Pasi Pihlaja
Päivi Pynnönen
Ismo Selin |
| Äänitys: | Markku Ala-Mononen
Pasi Hakala
Mika Hautamäki
Riku Honkanen
Jari Kanerva
Matti Koivisto
Jukka Lihavainen
Juha Moberg
Markku Perttu
Päivi Pynnönen
Ismo Selin
Piia Valli |
| Musiikki: | Matti Puurtinen |
| Mikseri: | Raija Riihilahti
Timo Hiironniemi
Merja Iroma
Päivi Koivisto
Päivi Männistö |
| Avustajat: | Nina Lehtilä
Jari Mäkipää |
| Kysymykset: | Kari Hirvonen
Terhi Toikkanen
Karoliina Ahola
Marja-Liisa Järvinen
Arja Järvinen
Eeva Ruuska
Eeva Uusihakala |
| Tulospalvelu: | Pentti Mustajärvi
Mikko Kallio |
| Toimittajat: | Minna Rinne-Laturi (2002–2007)
Teppo Karell (2007–2008)
Riku Suokas
Jyrki Laaksonen
Jarmo Oksa |
| Tuottaja: | Jarmo Oksa |
| Tuotantoyhtiö: | Yleisradio |

Lähteet
-------

1. ↑  Fogelholm, Sonja: Hetkinen oli karkinhimoisten kolmasluokkalaisten unelmakisa *Yle Elävä arkisto*.  4.12.2014. Viitattu 28.12.2019.
2. ↑  Ohjelman verkkosivujen etusivu, webarchives.org (arkistoitu), viitattu 20.10.2020.
3. ↑  Ohjelman tuotantoryhmä Internet Movie Database -sivustolla, *imdb.com*, viitattu 20.11.2020.
4. ↑  Ohjelman lopputekstit

Aiheesta muualla
----------------

* Hetkinen IMDb-sivustolla (englanniksi)
* Kooste Hetkinen-ohjelman SeliSeli-osiosta *YouTubessa*, käyttäjältä Tähtiranta.